Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 696

1. Anorák (sízubbony is) és hasonló ruhanemű: Az anorák olyan ruhadarab, amelyet a szél, a hideg és az eső elleni védelemre terveztek. Sok közös vonásuk van a vízhatlan sportkabátokkal, de egyebek között a hosszukban is különböznek azoktól. Az anorákok jóval derék alattól combközépig érhetnek, de lejjebb nem. Az ide tartozó anorákok sűrű szövésű (de az 59.03, 59.06, ill. 59.07 vtsz.-ok alá nem tartozó) szövetből készülnek. Az anorákok jellemzői a következők: — csuklya (néha a gallérba rejtve); — elől teljesen nyitható, húzózárral, patentokkal vagy tépőzárral záródik, amelyet gyakran hajtás takar; — bélelt (ami lehet tűzdelt vagy steppelt); — hosszú ujjú. Ezenfelül az anorák még rendelkezik az alábbi jellemzők egyikével legalább: — zsinórral vagy más módon derékban és/vagy alul összehúzható; — az ujjak és a ruhadarab testhezálló része elasztikus vagy más módon záródik; — gallér; — zsebek. Az anorákkal kapcsolatosan az „és hasonló ruhadarab” kifejezés a következőket jelenti:

Source: https://magyarkozlony.hu/hivatalos-lapok/bdce8eede6b44a9cd60ba58e9328cf62b48434c8/dokumentumok/03adc0cacc2c220ecfdeb3a7bfd495ad90535111/letoltes